cyanic-selkie/wikianc huggingface dataset:
Μάχη του Μαραθώνα
Στρατηγική και τακτική
Ούτε οι Πέρσες ούτε οι Έλληνες ήθελαν να διακινδυνεύσουν μάχη. Παρ' ολ' αυτά, παραμένει άγνωστη η αιτία που οδήγησε τους Αθηναίους να επιτεθούν. Σύμφωνα με μια εκδοχή, οι Αθηναίοι είχαν μάθει από τους Ίωνες ότι οι Πέρσες απομάκρυναν τον ιππικό τους - αυτό αναφέρεται στο λεξικό «Σούδα»:
"Δάτιδος ἐμβαλόντος εἰς τὴν Ἀττικὴν τοὺς Ἴωνας φασιν, ἀναχωρήσαντος αὐτοῦ, ἀνελθόντας ἐπἰ τὰ δένδρα σημαίνειν τοῖς Ἀθηναίοις ὡς εἶεν χωρὶς οἱ ἱππεῖς, καὶ Μιλτιάδην συνιέντα τὴν ἀναχώρησιν αὐτῶν συμβαλεῖν οὕτως καὶ νικῆσαι, ὅθεν καὶ τῆν παροιμίαν λεχθῆναι ἐπὶ τῶν τὴν τάξιν διαλυόντων"
Υπήρξαν πολλές παραλλαγές της θεωρίας αυτής, αλλά σύμφωνα με ιστορικούς, το περσικό ιππικό είχε μεταφερθεί στα πλοία, έτσι ώστε να επιτεθεί στην Αθήνα όσο το πεζικό θα αντιμετώπιζε τους Αθηναίους στον Μαραθώνα - αυτή η παραλλαγή βασίζεται στην αναφορά του Ηροδότου, ότι το περσικό πεζικό έπλευσε γύρω από το Σούνιο για να επιτεθεί στην Αθήνα. Κατά τον Λάζενμπι, οι Πέρσες βάδισαν για να επιτεθούν στους Αθηναίους, κάτι που οδήγησε στην αρχή της μάχης - αργότερα όμως, βλέποντας τους Πέρσες να προωθούνται, οι Αθηναίοι αποφάσισαν να τους επιτεθούν. Δεν είναι σαφές ποια από τις δύο θεωρίες είναι η ορθότερη, παρ'όλα αυτά είναι αποδεκτή κάποια δραστηριότητα των Περσών κατά την πέμπτη μέρα.
Οι Πέρσες είχαν κυρίως ελαφρύ πεζικό, το οποίο δεν μπορούσε να αντεπεξέλθει σε μετωπική επίθεση (όπως αποδείχθηκε στις Θερμοπύλες (480 π.Χ.) και στις Πλαταιές (479 π.Χ.) ) - γι' αυτό οι Πέρσες ήταν διστακτικοί και απρόθυμοι να επιτεθούν. Η στατική αμυντική θέση, κατά τον Λάζενμπι, είχε λίγη λογική για τους Έλληνες, καθώς οι οπλίτες ήταν περισσότερο δυνατοί σε μάχη σώμα με σώμα. Αν η απουσία του περσικού ιππικού οδήγησε σε αθηναϊκή επίθεση, σημαίνει ότι ένα μειονέκτημα για τους Αθηναίους (η πλαγιοκόπηση από το περσικό ιππικό) μετατρέπονταν σε κύριο πλεονέκτημα - αλλά είναι πιθανό ότι οι Πέρσες επιτέθηκαν, γι' αυτό και οι Αθηναίοι αντέδρασαν.
Ημερομηνία της μάχης
Έγιναν πολλές προσπάθειες για να βρεθεί η ακριβής ημερομηνία της μάχης. Κατά τους ιστορικούς, ο Ηρόδοτος χρονολογεί τα γεγονότα με το ηλιοσεληνιακό ημερολόγιο (συνδυασμός του ηλιακού και του σεληνιακού ημερολογίου). Κατά τον Philipp August Böckh, η μάχη διεξήχθη στις 12 Σεπτεμβρίου (κατά το Ιουλιανό ημερολόγιο). Παρ' ολ' αυτά, φαίνεται ότι η κάθε ελληνική πόλη-κράτος είχε το δικό της ημερολόγιο - η ημερομηνία της μάχης εξαρτάται επίσης από την ημερομηνία που γιόρταζαν οι Σπαρτιάτες τα Κάρνεια. Θεωρείται πιθανό το γεγονός ότι το ημερολόγιο των Σπαρτιατών βρισκόταν κατά ένα μήνα πίσω από το αθηναϊκό, άρα η μάχη (κατά το σπαρτιατικό ημερολόγιο) διεξήχθη στις 12 Αυγούστου.
Αθηναίοι
right|thumb|410x410px|Ελληνική φάλαγγα
Ο Ηρόδοτος δεν αναφέρεται στο μέγεθος του αθηναϊκού στρατού - από την άλλη, ο Κορνήλιος Νέπως, ο Παυσανίας και ο Πλούταρχος δηλώνουν ότι οι Αθηναίοι διέθεταν 9.000 οπλίτες (και άλλους χίλιους από τις Πλαταιές), αν και ο Ιουστίνος αναφέρει ότι στη μάχη συμμετείχαν 10.000 Αθηναίοι και 1.000 Πλαταιείς , αριθμοί που συγκρίνονται με αυτούς που δίνει ο Ηρόδοτος για τη μάχη των Πλαταιών. Ο Παυσανίας περιγράφει επίσης μνημείο προς τιμή των δούλων οι οποίοι απελευθερώθηκαν λόγω της συνεισφοράς τους στον Μαραθώνα Γενικά, αυτοί οι αριθμοί είναι αποδεκτοί σήμερα.
thumb|348x348px|Το περσικό πεζικό (πιθανόν οι Αθάνατοι), τοιχογραφία του παλατιού του Δαρείου στα [[Σούσα]]
Μάχη
Η απόσταση μεταξύ των δύο στρατών ήταν λιγότερη από οκτώ στάδια (ή 1.5 χιλιόμετρα). Στο κέντρο της αθηναϊκής παράταξης βρίσκονταν στρατιώτες της Λεοντίδας φυλής (με αρχηγό τον Θεμιστοκλή) και της Αντιοχίδας φυλής (με αρχηγό τον Αριστείδη), οι οποίοι ήταν παραταγμένοι στις τάξεις των τεσσάρων, ενώ στα πλευρά βρίσκονταν οι υπόλοιπες φυλές και οι Πλαταιείς, οι οποίοι ήταν παραταγμένοι στις τάξεις των οκτώ. . Η μεγάλη συμβολή του Μιλτιάδη στη νίκη αυτή ήταν ότι ενίσχυσε τις πτέρυγες της αθηναϊκής παράταξης εις βάρος του κέντρου της, πράγμα που επέτρεψε την περικύκλωση της περσικής παράταξης.
Οι αθηναϊκές πτέρυγες κατέστρεψαν τις περσικές γραμμές και περικύκλωσαν το ισχυρό κέντρο των Περσών - η μάχη έληξε με υποχώρηση του κέντρου των Περσών στα πλοία. Αρκετοί Πέρσες σκοτώθηκαν στους βάλτους, την ύπαρξη των οποίων αγνοούσαν. Οι Αθηναίοι επιτέθηκαν στα περσικά πλοία και κατάφεραν να καταστρέψουν επτά απ' αυτά. Ο Ηρόδοτος αναφέρεται στον Κυναίγειρο, αδερφό του Αισχύλου, ο οποίος προσπάθησε να τραβήξει μια περσική τριήρη, αλλά οι Πέρσες του έκοψαν το χέρι, με αποτέλεσμα να πεθάνει.
Κατά τον Ηρόδοτο, οι Πέρσες έχασαν 6.400 άνδρες στο πεδίο της μάχης, ενώ παραμένει άγνωστος ο αριθμός των νεκρών κατά την υποχώρηση. Στη μάχη σκοτώθηκαν 192 Αθηναίοι και 11 Πλαταιείς - σ' αυτή τη μάχη σκοτώθηκαν επίσης ο πολέμαρχος Καλλίμαχος και ο στρατηγός Στησίλεως ο Θρασύλεω.
Επινίκια
thumb|387x387px|Τύμβος των Μαραθωνομάχων
Οι Αθηναίοι αποφάσισαν να θάψουν τους νεκρούς του Μαραθώνα κοντά στο πεδίο της μάχης. Στον τάφο των Αθηναίων, ο Σιμωνίδης έγραψε το παρακάτω επίγραμμα :
Σήμερα στην περιοχή της μάχης υπάρχει ο Τύμβος των Μαραθωνομάχων. Στη βίλλα του Ηρώδη του Αττικού στην Κυνουρία, ρωμαϊκής εποχής, έχει βρεθεί ενεπίγραφη στήλη με ονόματα πεσόντων κατά τη μάχη. Το στοιχείο αυτό, σε συνδυασμό με τη σύσταση του τύμβου του Μαραθώνα, στον οποίο έχει ανευρεθεί υλικό και από μεταγενέστερες εποχές, καθώς και με την ανεύρεση πορτραίτου του Ηρώδη κοντά στον τύμβο, έχει οδηγήσει τον αρχαιολόγο Γ. Σπυρόπουλο στο συμπέρασμα πως ο τύμβος είναι δημιούργημα του ίδιου του Ηρώδη. Συγκεκριμένα, φαίνεται να επιβεβαιώνεται η μαρτυρία του Ηροδότου πως οι πεσόντες Αθηναίοι τάφηκαν σε ιδιαίτερους τάφους με στήλες όπου αναγράφονταν τα ονόματά τους κατά φυλές. Αργότερα ο Ηρώδης, του οποίου η οικογένεια καταγόταν από τον Μαραθώνα, προχώρησε σε ανάπλαση του χώρου δημιουργώντας τον τύμβο και μεταφέροντας τις στήλες στην έπαυλή του στην Κυνουρία, ως εκδήλωση προγονολατρείας.
Στην περιοχή Βρανά έχει ανασκαφεί μερικώς και δεύτερος ταφικός τύμβος με 11 ταφές ανδρών, χρονολογούμενος στις αρχές του 5ου αι. π.Χ. Μερικοί ταυτίζουν αυτόν τον τύμβο με τον Τύμβο των Πλαταιέων, ωστόσο αυτή η υπόθεση δεν μπορεί να επιβεβαιωθεί.
Το χάλκινο κράνος του Μιλτιάδη, το οποίο φορούσε ο Αθηναίος στρατηγός κατά τη διάρκεια της μάχης, το αφιέρωσε ο ίδιος στο ιερό του Δία στην Ολυμπία προκειμένουν να ευχαριστήσει τον θεό για τη νίκη. Το κράνος βρίσκεται σήμερα στο Αρχαιολογικό Μουσείο Ολυμπίας.
Αποτελέσματα
αριστερά|μικρογραφία|344x344px Μετά τη μάχη, ο περσικός στόλος έπλευσε γύρω από το Σούνιο για να επιτεθεί στην Αθήνα - οι Αθηναίοι, καθώς κατάλαβαν ότι η πόλη τους βρισκόταν υπό απειλή, βάδισαν όσο πιο γρήγορα μπορούσαν στην Αθήνα. Οι Αθηναίοι κατάφεραν να φθάσουν νωρίτερα απ' ό,τι οι Πέρσες, με αποτέλεσμα οι τελευταίοι να υποχωρήσουν. Ο Ηρόδοτος αναφέρεται στη συμμαχία των Περσών και των Αλκμεωνιδών - οι τελευταίοι είχαν δώσει σήμα μετά τη μάχη. Αργότερα, στο πεδίο της μάχης έφτασαν οι Σπαρτιάτες - βλέποντας τα πτώματα των Περσών αναγνώρισαν τη μεγάλη νίκη των Αθηναίων.
Ο Δαρείος άρχισε να συγκεντρώνει μεγάλο στρατό για να επιτεθεί ξανά στην Ελλάδα, αλλά τα σχέδια του αναβλήθηκαν λόγω της εξέγερσης στην Αίγυπτο. Πέθανε σε λίγο και στον θρόνο ανέβηκε ο γιος του Ξέρξης Α'. Ο Ξέρξης ανακατέλαβε την Αίγυπτο και άρχισε ξανά τις προετοιμασίες για εισβολή στην Ελλάδα. Η δεύτερη επίθεση των Περσών ξεκίνησε το 480 π.Χ, με επιτυχίες στις Θερμοπύλες και στο Αρτεμίσιο, αλλά οι Έλληνες πέτυχαν νίκες στη Σαλαμίνα, στις Πλαταιές και στη Μυκάλη και ανάγκασαν τους Πέρσες να υποχωρήσουν.
Σημασία
thumb|492x492px|Κορινθιακό κράνος και κρανίο που ανήκουν σε Αθηναίο στρατιώτη ο οποίος πολέμησε στον Μαραθώνα. Βασιλικό Μουσείο Οντάριο, [[Τορόντο.]]
Η μάχη του Μαραθώνα αποδείχθηκε πολύ σημαντική για τους Έλληνες. Η μάχη ήταν καθοριστική στιγμή στην ιστορία της αθηναϊκής δημοκρατίας, καθώς έδειξε τι μπορούσαν να πετύχουν με ενότητα και αυτοπεποίθηση - κατά τους σύγχρονους ιστορικούς, «η νίκη των Αθηναίων στον Μαραθώνα έδωσε στους Έλληνες την ευκαιρία να επιζήσουν για τρεις αιώνες, όποτε και ανάπτυξαν αξιόλογο πολιτισμό, στη βάση του οποίου υπάρχει ο δυτικός πολιτισμός». Ο Τζων Στιούαρτ Μιλ έχει δηλώσει ότι «η μάχη του Μαραθώνα, ως γεγονός στη βρετανική ιστορία, είναι πιο σημαντική από τη μάχη του Χάστινγκς» και ο Edward Shepherd Creasy συμπεριλαμβάνει τη μάχη του Μαραθώνα στο έργο The Fifteen Decisive Battles of the World: from Marathon to Waterloo (Οι Δεκαπέντε πιο Αποφασιστικές Μάχες του Κόσμου: από τον Μαραθώνα στο Βατερλώ).
Όσον αφορά τον στρατιωτικό τομέα, το μεγαλύτερο μάθημα για τους Έλληνες ήταν η δύναμη των οπλιτών - αυτοί θα έπαιζαν μεγάλο ρόλο και στις εμφύλιες συρράξεις των Ελλήνων. Παρ' ολ' αυτά, ο σχηματισμός φάλαγγας ήταν ευάλωτος στο ιππικό, αλλά καθώς στον Μαραθώνα το περσικό ιππικό έλειπε, η φάλλαγα αποδείχθηκε θανατηφόρο όπλο.
Θρύλοι για τη μάχη
thumb|left|441x441px|Άγαλμα του Πανός στο Μουσείο Καπιτολίνι, στη [[Ρώμη]]
Ένας από τους μεγαλύτερους θρύλους της μάχης αποτελεί η πορεία του Φειδιππίδη από την Αθήνα στη Σπάρτη. Κατά τη διάρκειας της πορείας, ο δρομέας πέτυχε στον δρόμο του τον θεό Πάνα - ο θεός τον ρώτησε γιατί οι Αθηναίοι δεν τον τιμούσαν. Ο δρομέας απάντησε ότι οι Αθηναίοι θα τον τιμούσαν απ' εδώ και πέρα. Ο Πάνας είχε προκαλέσει πανικό στους Πέρσες κατά τη διάρκειας της μάχης - προς τιμή αυτού, οι Αθηναίοι έφτιαξαν ένα τέμενος στα βόρεια της Ακρόπολης.
Μετά τη νίκη, η γιορτή της Αγροτέρας Αρτέμιδος πήρε νέα μορφή - πριν τη μάχη, οι Αθηναίοι ορκίστηκαν να θυσιάζουν ένα αριθμό αιγών ίσο με τον αριθμό των νεκρών Περσών. Αλλά, λόγω του μεγάλου αριθμού νεκρών Περσών, οι Αθηναίοι αποφάσισαν να προσφέρουν πενήντα αίγες κάθε χρόνο - ο Ξενοφών αναφέρει ότι, ενενήντα χρόνια μετά τη μάχη, αυτή η παράδοση συνεχίζονταν. Κατά τον Πλούταρχο, οι Αθηναίοι είχαν δει το φάντασμα του Θησέα, το οποίο τους οδήγησε κατά των Περσών - η σκηνή απεικονίζεται στην τοιχογραφία της Ποικίλης Στοάς. Ο Παυσανίας επίσης γράφει:
Κατά τον Κλαύδιο Αιλιανό, ένας οπλίτης έφερε τον σκύλο του στο στρατόπεδο και ο σκύλος επιτέθηκε, μαζί με τον κύριό του, στους Πέρσες. Αυτή η σκηνή απεικονίζεται στην τοιχογραφία της Ποικιλής Στοάς.
Αθήνα-Σπάρτη
thumb|right|374x374px|Μαραθώνιος στους Ολυμπιακούς Αγώνες του 1896
Κατά τον Ηρόδοτο, ο Φειδιππίδης έτρεξε την απόσταση των 219 περίπου χιλιομέτρων από την Αθήνα μέχρι τη Σπάρτη, μέσα σε μία ημέρα. Μετά τη μάχη, το αθηναϊκό στράτευμα επέστρεψε εσπευσμένα στην Αθήνα και πρόλαβε να φτάσει στο Φάληρο πριν την άφιξη των περσικών πλοίων. Στη θέα του αθηναϊκού στρατού ο περσικός στόλος δεν επιχείρησε απόβαση και απέπλευσε για την Ασία. Σύμφωνα με την παράδοση, ο Φειδιππίδης έτρεξε στην Αθήνα μετά τη μάχη, φώναξε τη λέξη «» (Νικήσαμε!) και ξεψύχησε, κάτι που όμως δεν αναφέρεται από τον Ηρόδοτο. Αυτή η ιστορία συναντάται για πρώτη φορά στο έργο Στη δόξα της Αθήνας (1ος αιώνας) του Πλουτάρχου, το οποίο αποτελείται από αποσπάσματα του χαμένου έργου του Ηρακλείδη του Ποντικού - εκεί ο δρομέας αναφέρεται ως Θέρσιππος και Ευκλής. Μεταγενέστερα, ο Λουκιανός (2ος αιώνας) δηλώνει ότι ο δρομέας ονομαζόταν Φιλιππίδης και όχι Φειδιππίδης.
Επέτειος
Στις 8 Δεκεμβρίου 2010, κατά την 2500η επέτειο της μάχης του Μαραθώνα, η Βουλή των Αντιπροσώπων των ΗΠΑ δήλωσε ότι η μάχη αποτελεί ένα από τα πιο σημαντικά γεγονότα στην ιστορία της ανθρωπότητας.
Εξωτερικοί σύνδεσμοι
Μαραθώνας Μαραθώνας Μαραθώνας Μαραθώνας Μαραθώνας 490 π.Χ.
Κέλυφος Almquist του Debian
Το Κέλυφος Almquist του Debian (Debian Almquist shell, ή dash) είναι ένα κέλυφος του Unix, το οποίο είναι αρκετά μικρότερο του bash αλλά στοχεύει σε συμβατότητα με το πρότυπο POSIX. Δεν απαιτεί πολύ χώρο στο δίσκο αλλά έχει λιγότερα χαρακτηριστικά. Κάποια από τα χαρακτηριστικά που λείπουν, όπως η μεταβλητή , απαιτούνται από το POSIX.
Το dash, όπως και το ash, εκτελεί σενάρια κελύφους ταχύτερα από το bash και εξαρτάται από λιγότερες βιβλιοθήκες. Πιστεύεται ότι είναι πιο αξιόπιστο σε περιπτώσεις προβλημάτων αναβάθμισης ή αστοχιών δίσκων. Το dash μπορεί να χρησιμοποιηθεί σαν:
Το dash είναι ένας σύγχρονος αντικαταστάτης του ash στο Debian και επρόκειτο να είναι το προεπιλεγμένο /bin/sh για την έκδοση Debian Lenny. Το dash είναι το προεπιλεγμένο /bin/sh στο Ubuntu από την έκδοση 6.10 του Οκτωβρίου του 2006. Κατά τη μετάβαση στο Ubuntu, ανακαλύφθηκαν διάφορα σενάρια που έκαναν χρήση (χωρίς να το δηλώνουν) λειτουργικότητας που υπάρχει μόνο στο bash. Για να αποφευχθούν λάθη, τα σενάρια που ήταν φτιαγμένα μόνο για bash τροποποιήθηκαν για να είναι συμβατά με το κατάλληλο πρότυπο, ή δήλωσαν ρητά τη χρήση του bash μέσω της γραμμής "shebang":.
Εξωτερικοί σύνδεσμοι
Κατηγορία:Γλώσσες προγραμματισμού σεναρίων Κατηγορία:Ελεύθερο λογισμικό Κατηγορία:Debian Κατηγορία:GNU Κατηγορία:Κελύφη του Unix
Αικατερίνη Βισκόντι
Η Αικατερίνη, ιταλ. Caterina Visconti (1361 - 17 Οκτωβρίου 1404) από τον Οίκο των Βισκόντι ήταν κόρη του κυρίου του Μιλάνου και με τον γάμο της έγινε δούκισσα του Μιλάνου. Έγινε επίτροπος του δουκάτου κατά την ανηλικιότητα του γιου της (1402-1404).
Βιογραφία
Γεννήθηκε στο Μιλάνο και ήταν κόρη του Μπερναμπό κυρίου του Μιλάνου και της Βεατρίκης-Ρεγκίνας ντελα Σκάλα, κόρης του Μαστίνο Β΄ κυρίου της Βερόνας. Είχε 16 αδέλφια, με ένα από αυτά την Ταντέα Βισκόντι, της οποίας η κόρη Ισαβέλλα της Βαυαρίας παντρεύτηκε τον Κάρολο ΣΤ΄ της Γαλλίας.
Έπειτα από τη δολοφονία του πάππου της Μαστίνο Β΄ η Ισαβέλλα έγινε μία από τις πιο αδυσώπητες εχθρούς τού συζύγου τής Αικατερίνης, τού Τζιαν-Γκαλεάτσο και της κόρης του Βαλεντίνας, συζύγου τού δούκα της Ορλεάνης.
Ο γάμος της
Στις αρχές του 1379 συζητήθηκε ένας πιθανός γάμος της με τον Ριχάρδο Β΄ της Αγγλίας. Ο παιδαγωγός και σύμβουλος του βασιλιά, ο σερ Σίμων Μπάρλεϋ, πήγε στο Μιλάνο για τις διαπραγματεύσεις, αλλά είχε ενδοιασμούς για τον γάμο. Ο Μπερναμπό τον απέρριψε επίσης, καθώς ευνοούσε άλλη συμμαχία με την κόρη του. Έτσι στις 2 Οκτωβρίου 1380, στην εκκλησία του Σαν Τζοβάννι ιν Κόνκα και σε ηλικία 19 ετών περίπου, η Αικατερίνη παντρεύτηκε τον εξάδελφό της Τζιαν-Γκαλεάτσο Βισκόντι. Αυτού η πρώτη σύζυγος Ισαβέλλα των Βαλουά είχε αποβιώσει το 1373 κατά τη γέννα, αφήνοντας τρεις γιους, που απεβίωσαν νωρίς, και μία κόρη, τη Βαλεντίνα Βισκόντι, που το 1389 παντρεύτηκε τον Λουδοβίκο Α΄ των Βαλουά δούκα της Ορλεάνης. Από την Ισαβέλλα, ο Τζιαν-Γκαλεάτσο είχε κληρονομήσει τον τίτλο του κόμη του Βερτύς στην Καμπανία.
Το 1385 ο Τζιαν-Γκαλεάτσο εκτόπισε τον Μπερναμπό από κύριο του Μιλάνου. Φυλάκισε τον πεθερό του στο κάστρο του Τρέτζο, όπου υποτίθεται ότι δηλητηριάστηκε με διαταγή του Τζιάν-Γκαλεάτσο.
Η Αικατερίνη έγινε δούκισσα του Μιλάνου στις 11 Μαΐου 1395, όταν ο σύζυγός της έγινε πρώτος δούκας της πόλης από τον Βεντσεσλάβο Δ΄ της Βοημίας & της Γερμανίας αντί 100.000 φλωρινιών. Σε ανάμνηση του γεγονότος εικονογραφήθηκε ένα βιβλίο Λειτουργιών από τον Ανοβέλο ντα Ιμπονάτε, που παριστά στο εξώφυλλο τις γονυπετείς μορφές της Αικατερίνης και του Τζιαν-Γκαλεάτσο. Τώρα βρίσκεται στη βιβλιοθήκη της βασιλικής του Σαντ'Αμπρότζιο στο Μιλάνο. Ο σύζυγός της τής χορήγησε το κάστρο της Μόντσα και την κυριότητα της Βιτσέντσα. Η Αικατερίνη και ο σύζυγός της παράγγειλαν την κατασκευή της μονής Τσερτόζα ντι Παβία, που ξεκίνησε στις 27 Αυγούστου 1396.
Η επιτροπεία και το τέλος της
Όταν ο Τζιάν-Γκαλεάτσο απεβίωσε από πυρετό στις 3 Σεπτεμβρίου 1402, η Αικατερίνη έγινε επίτροπος για τον γιο της Τζιαν-Μαρία, που ήταν 14 ετών. Κατά την επιτροπείας της, το δουκάτο επλήγη από συγκρούσεις και πολλές εξεγέρσεις, καθώς αντίπαλες μερίδες μεταξύ των νόμιμων και των νόθων κληρονόμων του αντιτίθεντο για εδάφη και εξουσία. Τη μερίδα της Αικατερίνης καθοδηγούσε ο Φραντσέσκο Μπαρμπαβάρα, κόμης της Βαλσέζια και μέλος του συμβουλίου επιτροπείας. Ωστόσο υπερίσχυσε η μερίδα του αντιπάλου της Φατσίνο Κάνε κοντοτιέρου. Αυτός, μαζί με τους νόθους γιους του Τζιαν-Γκαλεάτσο, δημιούργησαν αμφιβολίες για το πόσο πιστή στον Τζιαν-Μαρία ήταν η μητέρα του. Ο νεαρός δούκας πείστηκε για την προδοσία της Αικατερίνης, τη συνέλαβε στις 18 Αυγούστου 1404 και τη φυλάκισε στο κάστρο της στη Μόντσα, όπου απεβίωσε στις 17 Οκτωβρίου του έτους αυτού, υποτίθεται δηλητηριασμένη. Ήταν 43 ετών.
Ο γιος της Τζιαν-Μαρία δολοφονήθηκε το 1412 από μία ομάδα Γιβελλίνων (υποστηρικτών των Χοενστάουφεν) του Μιλάνου. Τον διαδέχθηκε ο δεύτερος γιος της Αικατερίνης, ο Φιλίππο-Μαρία, ως δούκας του Μιλάνου.
Οικογένεια
Παντρεύτηκε το 1380 τον εξάδελφό της Τζιαν-Γκαλεάτσο Βισκόντι δούκα του Μιλάνου και είχε τέκνα:
Αναφορές
Κατηγορία:Οίκος των Βισκόντι Κατηγορία:Δούκισσες του Μιλάνου
Κρεσπίνα Λορεντσάνα
Το Κρεσπίνα Λορεντσάνα (ιταλικά: Crespina Lorenzana) είναι ιταλικός δήμος στην Επαρχία της Πίζας, στην περιφέρεια της Τοσκάνης.
Παραπομπές
Κατηγορία:Δήμοι της Επαρχίας της Πίζας
Ισαβέλλα Φιέσκι
H Ισαβέλλα, ιταλ. Isabella Fieschi (άκμασε το 1356) από τον Οίκο των Φιέσκι ήταν κόρη ευγενή από τη Γένουα και με τον γάμο της έγινε κυρία του Μιλάνου.
Βιογραφία
Ήταν κόρη του ευγενή από τη Γένουα Κάρλο κόμη του Σαβινιόνε και ανιψιά του πάπα Αδριανού Ε΄ (Οτομπουόνο ντε Φιέσκι).
Ο γάμος της κανονίστηκε ως συμμαχία μεταξύ της Γένουας και του Μιλάνου. Παντρεύτηκε τον Λουκίνο Βισκόντι στο Μιλάνο το 1331. Ήταν γνωστή για την ομορφιά της και την ερωτική της ζωή και αναφέρεται ότι είχε αρκετούς εραστές. Το 1347 έκανε επίσημη επίσκεψη στη Βενετία. Κατά την επίσκεψή της συμμετείχε σε ένα όργιο, κατά το οποίο είχε ερωτικές επαφές με τρεις άνδρες ταυτόχρονα, μεταξύ των οποίων ο Αντρέα Ντάντολο δόγης της Βενετίας και ο Γκαλεάτσο Β΄ Βισκόντι ανιψιός του συζύγου της. Όταν το έμαθε τελικά ο σύζυγός της, ορκίστηκε να την τιμωρήσει σκληρά. Επειδή εκείνος απεβίωσε σύντομα μετά, φημολογήθηκε ότι τον είχε δηλητηριάσει η Ισαβέλλα ως αυτοάμυνα.
Έπειτα από το τέλος του, η Ισαβέλλα αναγκάστηκε να παραιτηθεί από τα δικαιώματα του γιου της στην εξουσία του Μιλάνου και τέθηκε σε κατ'οίκον περιορισμό. Το 1356 η Ισαβέλλα κατάφερε να δραπετεύσει από το Μιλάνο και σύμφωνα με πληροφορίες, επέστρεψε στην οικογένειά της στο Σαβινιόνε.
Οικογένεια
Παντρεύτηκε τον Λουκίνο Βισκόντι κύριο του Μιλάνου. Είχε τέκνο:
Εφηβικός εγωκεντρισμός
Eφηβικός εγωκεντρισμός είναι ένας όρος που χρησιμοποίησε ο παιδοψυχολόγος Ντέβιντ Έλκαϊντ για να περιγράψει το φαινόμενο της αδυναμίας των εφήβων να διακρίνουν μεταξύ της αντίληψής τους για το πώς τους βλέπουν οι άλλοι και του πώς πραγματικά τους βλέπουν οι άλλοι. Η θεωρία του Έλκαϊντ για τον εφηβικό εγωκεντρισμό αντλείται από τη θεωρία γνωστικής ανάπτυξης του Ελβετού ψυχολόγου Ζαν Πιαζέ, ο οποίος υποστηρίζει ότι οι τυπικές περιστάσεις επιτρέπουν στους εφήβους να κατασκευάζουν φανταστικές καταστάσεις και αφηρημένη σκέψη.
Αντίστοιχα, οι έφηβοι είναι σε θέση να αντιληφθούν τις δικές τους σκέψεις και να συλλάβουν την αντίληψη των άλλων για την αυτοεικόνα τους. Ωστόσο, ο Έλκαϊντ επεσήμανε ότι οι έφηβοι τείνουν να εστιάζουν κυρίως στις δικές τους αντιλήψεις –ιδιαίτερα στις συμπεριφορές και την εμφάνισή τους– λόγω της «φυσιολογικής μεταμόρφωσης» που βιώνουν κατά τη διάρκεια αυτής της περιόδου. Αυτό οδηγεί στην πεποίθηση των εφήβων ότι η κοινωνία προσέχει εξίσου τις πράξεις και την εμφάνισή τους όπως και οι ίδιοι. Σύμφωνα με τον Έλκαϊντ, ο εφηβικός εγωκεντρισμός έχει ως αποτέλεσμα δύο διαδοχικές νοητικές κατασκευές, το φανταστικό κοινό ή φανταστικό ακροατήριο και τον προσωπικό μύθο.
Φανταστικό κοινό
Ο Έλκαϊντ χρησιμοποίησε τον όρο φανταστικό κοινό (έχει αποδοθεί και ως φανταστικό ακροατήριο) για να περιγράψει το φαινόμενο κατά το οποίο ένας έφηβος αναμένει τις αντιδράσεις άλλων ως προς αυτόν σε πραγματικές ή επικείμενες κοινωνικές καταστάσεις. Ο Έλκαϊντ υποστήριξε ότι αυτό το φαινόμενο θα μπορούσε να εξηγηθεί από την αντίληψη του εφήβου ότι θαυμάζεται ή επικρίνεται από τους άλλους τόσο, όσο από τον εαυτό τους. Ως αποτέλεσμα, δημιουργείται ένα κοινό, καθώς ο έφηβος πιστεύει ότι θα είναι το επίκεντρο της προσοχής.
Ωστόσο, τις περισσότερες φορές το κοινό είναι φανταστικό. Ο Έλκαϊντ πίστευε ότι η κατασκευή ενός φανταστικού κοινού εξηγούσε εν μέρει πολλές τυπικές συμπεριφορές των εφήβων και έπαιζε ρόλο στην αυτοσυνείδηση που αναδύεται στην πρώιμη εφηβεία. Ωστόσο, δεδομένου ότι το κοινό είναι συνήθως κατασκευή του ίδιου του εφήβου, αυτό που γνωρίζει είναι η δική του γνώση για τον εαυτό του.
Σύμφωνα με τον Έλκαϊντ, η έννοια του φανταστικού κοινού βοηθά να εξηγηθεί γιατί οι έφηβοι συνήθως αποζητούν την ιδιωτικότητα και και την απομόνωση – είναι μια αντίδραση στην αίσθηση ότι βρίσκονται συνεχώς υπό αξιολόγηση. Έτσι, γίνονται ακραία επιτρικοί απέναντι σε άτομα εξουσίας, κυρίως σε γονείς και εκπαιδευτικούς, για να αποφύγουν την κριτική που θεωρούν ότι ασκούν πάνω τους οι άλλοι.
Προσωπικός μύθος
Ο Έλκαϊντ υποστήριξε ότι οι έφηβοι έχουν την πεποίθηση ότι τα συναισθήματά τους είναι μοναδικά και ότι οι ίδιοι είναι ξεχωριστοί και αθάνατοι. Χρησιμοποίησε τον όρο προσωπικός μύθος για να περιγράψει αυτή την έννοια, η οποία είναι το συμπλήρωμα του φανταστικού κοινού. Δεδομένου ότι ένας έφηβος συνήθως δεν διακρίνει ανάμεσα στις δικές του αντιλήψεις και τις αντιλήψεις των άλλων, τείνει να πιστεύει ότι έχει μεγάλη σημασία για τους γύρω του (το φανταστικό κοινό) και, κατά συνέπεια, θεωρεί τα συναισθήματά του κάτι ιδιαίτερο και μοναδικό. Αυτή η πεποίθηση της προσωπικής μοναδικότητας και του αήττητου συμβάλλει στην ψευδαίσθηση των εφήβων ότι βρίσκονται πάνω από τους κανόνες, την πειθαρχία και τους νόμους που ισχύουν για τους άλλους. Η απομόνωση μπορεί να είναι ένας τρόπος να δείξουν την ατομικότητά τους. Λόγω της δημιουργίας προσωπικού μύθου κάποια στιγμή, οι έφηβοι συχνά αντικαθιστούν τον ρόλο ενός ειδώλου, ενός ήρωα ή ακόμα και ενός θεού με τη δική τους εικόνα.
Μετάβαση
Ο Έλκαϊντ πίστευε ότι ο εγωκεντρισμός των εφήβων είναι ένα προσωρινό φαινόμενο που σταδιακά μειώνεται καθώς οι έφηβοι μεγαλώνουν. Ο λόγος, υποστήριξε ο Έλκαϊντ, είναι ότι μετά την ηλικιακή μετάβαση, δεν αναπτύσσονται νέα νοητικά συστήματα. Επομένως, οι νοητικές δομές που σχηματίστηκαν κατά την εφηβεία συνεχίζουν να λειτουργούν για την υπόλοιπη ζωή. Αντίστοιχα, οι δύο νοητικές κατασκευές που προκύπτουν από τον εγωκεντρισμό, το φανταστικό κοινό και τον προσωπικό μύθο, σταδιακά ξεπερνιούνται και θα εξαφανίζονται, καθώς σταθεροποιείται η ηλικιακή μετάβαση.
Συζητήσεις
Πολλές έρευνες έχουν εξετάσει διαφορετικές διαστάσεις της έννοιας του εφηβικού εγωκεντρισμού του Έλκαϊντ, ωστόσο, τα ευρήματα δεν έχουν υποστηρίξει καλά τη θεωρία. Σύμφωνα με αυτές τις έρευνες, η εκδήλωση του εφηβικού εγωκεντρισμού δεν είναι ένα κανονιστικό αναπτυξιακό φαινόμενο που εμφανίζεται μόνο κατά την εφηβεία, αλλά ποικίλλει σε διαφορετικά πλαίσια.
Παραπομπές
Κατηγορία:Εκπαιδευτική ψυχολογία Κατηγορία:Αναπτυξιακή ψυχολογία Κατηγορία:Εφηβεία Κατηγορία:Νεολαία
Ρόμπερτ Βάλζερ
Ο Ρόμπερτ Βάλζερ (15 Απριλίου 1878 – 25 Δεκεμβρίου 1956) ήταν γερμανόφωνος Ελβετός συγγραφέας. Γεννημένος στην πόλη Μπιλ/Μπιέν της Ελβετίας, εγκατέλειψε νωρίς την πατρική εστία και έζησε σε διάφορες πόλεις της Ελβετίας και της Γερμανίας εξασκώντας διάφορα επαγγέλματα για να βγάζει τα προς το ζην. Με τη δημοσίευση των πρώτων του έργων κέρδισε το θαυμασμό των Ρόμπερτ Μούζιλ, Φραντς Κάφκα, Έρμαν Έσσε και Βάλτερ Μπένγιαμιν. Μια ψυχολογική κρίση το 1929 τον οδήγησε σε ψυχιατρικό ίδρυμα, όπου παρέμεινε για το υπόλοιπο της ζωής του. Εγκατέλειψε τη συγγραφή το 1933 και πέθανε λησμονημένος το 1956 στο Χερισάου της Ελβετίας. Το έργο του εκδόθηκε στο σύνολό του τη δεκαετία του '70 και σταδιακά αναγνωρίστηκε ως ένας από τους σημαντικότερους γερμανόφωνους συγγραφείς του εικοστού αιώνα.
Βιογραφία
Ο Ρόμπερτ Βάλζερ ήταν το προτελευταίο από τα 8 παιδιά του Άντολφ Βάλζερ και της Ελίζα Μάρτι. Εγκατέλειψε τις γυμνασιακές σπουδές στην ηλικία των δεκατεσσάρων ετών και εργάστηκε για 3 χρόνια ως μαθητευόμενος υπάλληλος στην τράπεζα Bernische Kantonalbank στη γενέτειρά του τη Μπιλ/Μπιέν. Στα δεκαεπτά του χρόνια εγκατέλειψε το πατρικό του και πήγε να εργαστεί στη Βασιλεία και στη συνέχεια στη Στουτγάρδη, όπου προσπάθησε να γίνει ηθοποιός. Το 1898 δημοσίευσε τα πρώτα του ποιήματα, τα οποία έλαβαν καλές κριτικές και εισήγαγαν το Βάλζερ στους λογοτεχνικούς κύκλους. Ο ίδιος αναφέρεται, σε ένα αυτοβιογραφικό του σημείωμα, στην ποίηση σαν κάτι σχεδόν ιερό, που δεν έκανε ως πάρεργο, αλλά με στόχο να αφοσιωθεί στη συγγραφή. Για να βγάζει τα προς το ζην έκανε διάφορες δουλειές, τις οποίες σύντομα παρατούσε και μόλις οι οικονομίες του τέλειωναν έψαχνε για νέα βιοποριστική απασχόληση. Άλλαζε συχνά τόπο διαμονής, πέρασε από τις ελβετικές πόλεις Τουν και Σόλοτουρν αλλά τον περισσότερο καιρό έμεινε στη Ζυρίχη. Το 1904 δημοσίευσε το πρώτο του βιβλίο, Οι εκθέσεις του Φριτς Κόχερ. μικρογραφία | Αναμνηστική πλακέτα από τον τόπο κατοικίας του Ρόμπερτ Βάλζερ και του αδελφού του Καρλ στο Βερολίνο Το 1905 ακολουθεί στο Βερολίνο τον αδελφό του Καρλ Βάλζερ, που είχε γίνει ήδη γνωστός ζωγράφος και σκηνογράφος. Φοιτά σε μια σχολή για υπηρέτες και εργάζεται ως υπηρέτης στον πύργο Ντομπρόβα στην Άνω Σιλεσία. Επιστρέφει στο Βερολίνο, όπου παραμένει για τα επόμενα 7 χρόνια και δημοσιεύει τα 3 πρώτα μυθιστορήματά του: Τα αδέλφια Τάννερ, Ο παραγιός και Γιάκομπ φον Γκούντεν. Κινείται στους μποέμ λογοτεχνικούς κύκλους, εργάζεται για ένα διάστημα ως γραμματέας στα βερολινέζικα γραφεία του Ζετσεσιονισμού, γράφει μανιωδώς ποιήματα, διηγήματα και δοκίμια. Γνωστοί λογοτέχνες της εποχής, όπως ο Φραντς Κάφκα και ο Έρμαν Έσσε  υποδέχονται ευνοϊκά το έργο του. Παρ' όλα αυτά δεν καταφέρνει να εδραιωθεί στη λογοτεχνία και το 1913, νιώθοντας αποτυχημένος, επιστρέφει στη γενέτειρά του.
Στη Μπιλ/Μπιέν βρίσκει κατάλυμα σε ένα από τα δωμάτια που προορίζονταν για το υπηρετικό προσωπικό στο ξενοδοχείο Blaues Kreuz και κλεισμένος στον εαυτό του, ζώντας πολύ φτωχικά, συνεχίζει το συγγραφικό του έργο. Εδώ παραμένει για άλλα επτά χρόνια και το 1921 αποφασίζει να εγκατασταθεί στη Βέρνη. Αλλάζει συχνά τόπο κατοικίας, δημοσιεύει τη συλλογή σύντομων πεζών Το τριαντάφυλλο και γράφει 3 μυθιστορήματα. Πολλές δημοσιεύσεις σε περιοδικά και εφημερίδες της Ελβετίας και της Γερμανίας. Τα γραπτά του πλέον γίνονται δυσανάγνωστα γιατί καταφεύγει σε μια μικροσκοπική γραφή, καθότι ισχυριζόταν ότι έπασχε από κάποια ασθένεια στο χέρι. Το 1929 ένας νευρικός κλονισμός τον οδηγεί να μπει οικειοθελώς στο ψυχιατρικό άσυλο του Βάλνταου, όπου είχε νοσηλευτεί για σχιζοφρένεια και είχε πεθάνει το 1916 ο αδελφός του Ερνστ. Μέχρι το 1933 συνεχίζει να γράφει. Τη συγγραφική του δραστηριότητα εγκατέλειψε μόνο όταν παρά τη θέλησή του μεταφέρθηκε στο άσυλο του Χέρισαου. Πέθανε κατά τη διάρκεια ενός μοναχικού περιπάτου στο χιόνι ανήμερα τα Χριστούγεννα του 1956, σε ηλικία 78 ετών.
Ελληνικές μεταφράσεις
Κείμενά του περιέχονται στα συλλογικά έργα:
Εξωτερικοί σύνδεσμοι
Κατηγορία:Ελβετοί συγγραφείς Κατηγορία:Ελβετοί ποιητές
Εγκιντίολα Γκοντζάγκα
Η Εγκιντίολα, ιταλ. Egidiola/Gidiola Gonzaga (1325 - 1377) από τον Οίκο των Γκοντζάγκα έγινε με τον γάμο της κυρία του Μιλάνου.
Βιογραφία
Ήταν κόρη του Φιλιππίνο Γκοντζάγκα, από τον Οίκο που εξουσίαζε τη Μάντουα.
Οικογένεια
Παντρεύτηκε περί το 1352 τον Ματτέο Β΄ Βισκόντι κύριο του Μιλάνου και είχε κόρη:
Πηγές
Κατηγορία:Οίκος των Γκοντζάγκα
Φαούλια
Το Φαούλια (ιταλικά: Fauglia) είναι ιταλικός δήμος στην Επαρχία της Πίζας, στην περιφέρεια της Τοσκάνης.
Παραπομπές
Κατηγορία:Δήμοι της Επαρχίας της Πίζας
Γκουαρντιστάλλο
Το Γκουαρντιστάλλο (ιταλικά: Guardistallo) είναι ιταλικός δήμος στην Επαρχία της Πίζας, στην περιφέρεια της Τοσκάνης.
Παραπομπές
Κατηγορία:Δήμοι της Επαρχίας της Πίζας
TeamViewer SE
Η TeamViewer SE (ή TeamViewer) είναι μια εισηγμένη εταιρεία λογισμικού με έδρα το Göppingen, Γερμανία. Πήρε το όνομά της από το λογισμικό απομακρυσμένης συντήρησης TeamViewer. Το τελευταίο αποτελεί σήμερα μέρος μιας πλατφόρμας για τη δικτύωση, την παρακολούθηση και τον έλεγχο υπολογιστών, μηχανών και συστημάτων καθώς και άλλων συσκευών. Το TeamViewer θεωρείται ο ηγέτης της αγοράς στον τομέα του.
Ίδρυση και ανάπτυξη
Η TeamViewer ιδρύθηκε όταν κυκλοφόρησε η πρώτη έκδοση του λογισμικού TeamViewer το 2005. Το λογισμικό TeamViewer αναπτύχθηκε προκειμένου να μειωθούν τα ταξίδια στους πελάτες και να καταστεί δυνατή η απομακρυσμένη παρουσίαση του λογισμικού διαχείρισης. Το λογισμικό αναδείχθηκε στο βασικό προϊόν της εταιρείας, η οποία σήμερα δραστηριοποιείται ως TeamViewer Germany. Το επιχειρηματικό μοντέλο επιτρέπει στους ιδιώτες χρήστες να χρησιμοποιούν το λογισμικό δωρεάν, ενώ οι εταιρείες οφείλουν να αγοράσουν άδεια. Το συγκεκριμένο μοντέλο συνεχίζεται μέχρι σήμερα.
Το 2010, η TeamViewer εξαγοράστηκε από την GFI Software. Το 2014, ο Βρετανός επενδυτής ιδιωτικών μετοχών Permira έγινε επικεφαλής της TeamViewer και συνέβαλε στην ανάπτυξη της διεθνούς πελατειακής της βάσης της εταιρείας καθώς και στην επέκταση της γκάμας εφαρμογών των προϊόντα της. Με τιμή αγοράς περίπου ένα δισεκατομμύριο δολάρια ΗΠΑ, η εταιρεία χαρακτηρίστηκε ως «μονόκερος», χαρακτηρισμός που αποδίδεται σε εταιρείες που δεν είναι εισηγμένες στο χρηματιστήριο και αξίζουν τουλάχιστον ένα δισεκατομμύριο δολάρια ΗΠΑ.
Αρχική εισαγωγή στο χρηματιστήριο
Στις αρχές του 2018, το επιχειρηματικό της μοντέλο που βασιζόταν σε πωλήσεις αδειών μεταβλήθηκε με την εγκαθίδρυση συνδρομών, ακολουθώντας μια γενική τάση του κλάδου πληροφορικής που βοήθησε την εταιρεία να αναπτυχθεί περαιτέρω. Στο πλαίσιο της προετοιμασίας εισαγωγής της εταιρείας στο χρηματιστήριο, δημιουργήθηκε μια νέα εταιρική δομή το 2019. Η νεοσυσταθείσα ανώνυμη εταιρεία έγινε ιδιοκτήτρια της τότε μετονομασθείσας TeamViewer Germany.
Η αρχική εισαγωγή στο Χρηματιστήριο της Φρανκφούρτης τον Σεπτέμβριο του 2019 αποτέλεσε αντικείμενο μεγάλου ενδιαφέροντος για τους επενδυτές. Με συνολική έκδοση μετοχών στα 2,2 δισ. ευρώ, επρόκειτο για τη μεγαλύτερη IPO γερμανικής τεχνολογικής εταιρείας από το 2000 και η μεγαλύτερη IPO στην Ευρώπη το 2019.[22] Στο τέλος του 2019, το μερίδιο TeamViewer συμπεριλήφθηκε στο MDAX και στο TecDAX.
Επέκταση του χαρτοφυλακίου
Πιο πρόσφατα, η TeamViewer επένδυσε σημαντικά στην επέκταση των λύσεων για το Industry 4.0. Η εταιρεία επικεντρώνεται στην ψηφιοποίηση ολοκληρωμένων αλυσίδων αξίας, όπως η αλληλεπίδραση με τους πελάτες, για παράδειγμα στις πωλήσεις και την εξυπηρέτηση πελατών. Η εξαγορά της Ubimax, ειδικού στο λογισμικό επαυξημένης πραγματικότητας για γυαλιά δεδομένων και άλλα φορετά εξαρτήματα, τράβηξε περαιτέρω την προσοχή το 2020. Ήταν η πρώτη σημαντική εξαγορά στην ιστορία της εταιρείας. Το χαρτοφυλάκιο TeamViewer συμπληρώθηκε αργότερα με την εξαγορά των Upskill, Xaleon, Hapibot και Viscopic.
Εισαγωγή στο Χρηματιστήριο
Το TeamViewer είναι μια γερμανική ανώνυμη εταιρεία. Η διαπραγμάτευση των μετοχών της γίνεται στη ρυθμιζόμενη αγορά (Prime Standard) του Χρηματιστηρίου της Φρανκφούρτης. Η εταιρεία είναι μέρος των MDAX, TecDAX και STOXX Europe.
Δομή μετόχων
Περίπου το 70% των μετοχών της TeamViewer AG είναι σε ελεύθερη κυκλοφορία. Οι σημαντικότεροι μέτοχοι (από τον Ιούνιο του 2021) είναι θεσμικοί επενδυτές, συμπεριλαμβανομένης της Permira (20,10%), της Norges Bank (3,19%) και BlackRock (3,13%). Η διοίκηση κατέχει επίσης μετοχές (0,53%) (από τον Ιούνιο του 2021).
Τοποθεσίες
Η TeamViewer εκπροσωπείται σε 17 τοποθεσίες, σε δέκα χώρες (από τον Ιούνιο του 2021). Η έδρα της εταιρείας βρίσκεται στο Göppingen. Μεταξύ άλλων, τα τμήματα ανάπτυξης και πωλήσεων για τον ευρωπαϊκό οικονομικό χώρο εδρεύουν εκεί. Το κτίριο χτίστηκε από τον Δήμο και προοριζόταν αρχικά να χρησιμοποιηθεί ως επέκταση του δημαρχείου πριν προσφερθεί στην ταχέως αναπτυσσόμενη εταιρεία, προκειμένου να παραμείνει στο Göppingen. Οι επιχειρήσεις στη Βόρεια και Νότια Αμερική διοικούνται από το Largo της Φλόριντα. Η έδρα της Αδελαΐδας είναι υπεύθυνη για την περιοχή Ασίας-Ειρηνικού. Υπάρχουν επίσης κέντρα έρευνας και ανάπτυξης στα Ιωάννινα, το Ερεβάν και το Πόρτο, καθώς και άλλες τοποθεσίες στη Βομβάη, τη Σαγκάη, τη Σιγκαπούρη και το Τόκιο.
TeamViewer
Η TeamViewer είναι κυρίως γνωστή για τη λύση απομακρυσμένης πρόσβασης, χειρισμού και συντήρησης υπολογιστών και κινητών συσκευών. Το λογισμικό που ονομάζεται TeamViewer υποστηρίζει όλα τα κοινά λειτουργικά συστήματα για επιτραπέζιους υπολογιστές, smartphone και tablet, συμπεριλαμβανομένων των Windows, macOS, Android και iOS. Το λογισμικό είναι δωρεάν για ιδιωτική, μη εμπορική χρήση.
Ανάλυση
Η λέξη προέρχεται από την αρχαία ελληνική "ἀνάλυσις" (ανάλυση, «διάσπαση» ή «λύσιμο», από το ανα- «πάνω, σε όλη» και τη λύση «χαλάρωση»). Από αυτό προέρχεται και ο πληθυντικός της λέξης, "αναλύσεις".
TeamViewer SE
Πλατφόρμα
Η πλατφόρμα TeamViewer επιτρέπει τη δικτύωση μεγάλου αριθμού συσκευών σε εταιρείες όλων των μεγεθών, σε όλους τους κλάδους. Το TeamViewer προσφέρει επίσης εφαρμογές επαυξημένης πραγματικότητας για να διευκολύνει την εργασία των εξειδικευμένων εργαζομένων του κλάδου με αναλυτικές οδηγίες ή για να υποστηρίξει εξ αποστάσεως τεχνικούς σέρβις κατά την επίλυση σύνθετων προβλημάτων σε μηχανές και συστήματα. Υπάρχουν διεπαφές για άλλες εφαρμογές και υπηρεσίες, όπως το Microsoft Teams.
Ανάλυση
Ως επίσημη έννοια, η μέθοδος έχει αποδοθεί ποικιλοτρόπως στους Αλχαζέν, Ρενέ Ντεκάρτ (Λόγος για τη Μέθοδο) και Γαλιλέι Γαλιλαίος. Έχει επίσης αποδοθεί στον Ισαάκ Νεύτωνα, με τη μορφή μιας πρακτικής μεθόδου φυσικής ανακάλυψης (την οποία δεν κατονόμασε).
Το αντίστροφο της ανάλυσης είναι η σύνθεση: συναρμολόγηση των κομματιών ξανά μαζί σε νέο ή διαφορετικό σύνολο.
TeamViewer SE
Χορηγία
Το 2020, η TeamViewer έγινε ο κύριος χορηγός των δύο ομάδων χάντμπολ της Bundesliga Frisch Auf Göppingen. Οι οπαδοί συμφώνησαν να αλλάξουν τα χρώματα της φανέλας του παραδοσιακού συλλόγου από πράσινο και λευκό σε μπλε. Με την υποστήριξη της TeamViewer, η ομάδα Frisch Auf Göppingen κατάφερε να κρατήσει κορυφαίους παίκτες στο σύλλογο.
Το 2021, η Manchester United και η TeamViewer ανακοίνωσαν μια συνεργασία αρχικής διάρκειας πέντε χρόνων. Από τη σεζόν 2021/2022, η εταιρεία θα είναι ο χορηγός της Premier League.[56] Στο πλαίσιο της εταιρικής σχέσης, η Μάντσεστερ Γιουνάιτεντ θα χρησιμοποιήσει επίσης τις λύσεις TeamViewer, για παράδειγμα για στα πλαίσια ψηφιοποίησης των επιχειρηματικών διαδικασιών της ή για την ψηφιακή επαφή με υποστηρικτές. Η συμφωνία προκάλεσε μεγάλο ενδιαφέρον στα μέσα ενημέρωσης.
Ανάλυση
Επιστήμη
σύνδεσμος=//upload.wikimedia.org/wikipedia/commons/thumb/f/f6/Clinical_Chemistry_Analyzer_%2C_%D0%9A%D0%BB%D0%B8%D0%BD%D0%B8%D1%87%D0%BA%D0%B8_%D0%B1%D0%B8%D0%BE%D1%85%D0%B5%D0%BC%D0%B8%D1%81%D0%BA%D0%B8_%D0%B0%D0%BD%D0%B0%D0%BB%D0%B8%D0%B7%D0%B0%D1%82%D0%BE%D1%80_3.jpg/220px-Clinical_Chemistry_Analyzer_%2C_%D0%9A%D0%BB%D0%B8%D0%BD%D0%B8%D1%87%D0%BA%D0%B8_%D0%B1%D0%B8%D0%BE%D1%85%D0%B5%D0%BC%D0%B8%D1%81%D0%BA%D0%B8_%D0%B0%D0%BD%D0%B0%D0%BB%D0%B8%D0%B7%D0%B0%D1%82%D0%BE%D1%80_3.jpg|μικρογραφία| Αναλυτής κλινικής χημείας Ο τομέας της χημείας χρησιμοποιεί την ανάλυση με τρεις τρόπους: για τον προσδιορισμό των συστατικών μιας συγκεκριμένης χημικής ένωσης (ποιοτική ανάλυση), για τον προσδιορισμό των αναλογιών των συστατικών σε ένα μείγμα (ποσοτική ανάλυση), και για τη διάσπαση χημικών διεργασιών εξετάζοντας τις χημικές αντιδράσεις μεταξύ στοιχείων της ύλης. Για ένα παράδειγμα χρήσης του, η ανάλυση της συγκέντρωσης στοιχείων είναι σημαντική για τη διαχείριση ενός πυρηνικού αντιδραστήρα, έτσι ώστε οι πυρηνικοί επιστήμονες να αναλύσουν την ενεργοποίηση νετρονίων για να αναπτύξουν διακριτές μετρήσεις σε τεράστια δείγματα. Μια μήτρα μπορεί να έχει σημαντική επίδραση στον τρόπο διεξαγωγής μιας χημικής ανάλυσης και στην ποιότητα των αποτελεσμάτων της. Η ανάλυση μπορεί να γίνει χειροκίνητα ή με συσκευή.
Τύποι ανάλυσης:
TeamViewer SE
Χορηγία
Επίσης το 2021, η TeamViewer συνεργάστηκε με την ομάδα της Formula 1 της Mercedes-AMG Petronas και την ομάδα της Formula E της Mercedes-EQ. Η συνεργασία περιλαμβάνει, μεταξύ άλλων, την εξέχουσα τοποθέτηση του λογότυπου TeamViewer στα αυτοκίνητα και τις φόρμες των οδηγών. Επιπλέον, η χρήση του λογισμικού TeamViewer θα μεταφερθεί από την αγωνιστική πίστα στο βιομηχανικό περιβάλλον των πελατών της TeamViewer.
Ανάλυση
Επιστήμη
Α) Ποιοτική Ανάλυση : Αφορά ποια συστατικά βρίσκονται σε ένα δεδομένο δείγμα ή ένωση.
TeamViewer SE
Κριτική
Το 2019 το περιοδικό Der Spiegel έκανε λόγο για κυβερνοεπιθέσεις στο δίκτυο TeamViewer. Η εταιρεία κατέστησε σαφές ότι δεν είχε βρει στοιχεία σχετικά με κλοπές δεδομένων πελατών ή μόλυνση των συστημάτων των πελατών. Δεν είχε μεταβληθεί ούτε ο πηγαίος κώδικας του λογισμικού TeamViewer.
Ανάλυση
Επιστήμη
Παράδειγμα: Αντίδραση καθίζησης
Β) Ποσοτική Ανάλυση: Είναι ο προσδιορισμός της ποσότητας του μεμονωμένου συστατικού που υπάρχει σε ένα δεδομένο δείγμα ή ένωση.
TeamViewer SE
Εξωτερικοί σύνδεσμοι
Κατηγορία:Επιχειρήσεις της Γερμανίας Κατηγορία:Εισηγμένες στο χρηματιστήριο επιχειρήσεις Κατηγορία:Εταιρείες λογισμικού
Ανάλυση
Επιστήμη
Παράδειγμα: Για να βρείτε τη συγκέντρωση με φασματοφωτόμετρο υπεριώδους.
Ισότοποι
Οι χημικοί μπορούν να χρησιμοποιήσουν την ανάλυση ισοτόπων για να βοηθήσουν τους αναλυτές σε θέματα ανθρωπολογίας, αρχαιολογίας, χημείας τροφίμων, εγκληματολογίας, γεωλογίας και σε μια σειρά από άλλα ζητήματα της φυσικής επιστήμης. Οι αναλυτές μπορούν να διακρίνουν την προέλευση των φυσικών και ανθρωπογενών ισοτόπων στη μελέτη της περιβαλλοντικής ραδιενέργειας.
Μηχανική
Οι αναλυτές στον τομέα της μηχανικής εξετάζουν τις απαιτήσεις, τις δομές, τους μηχανισμούς, τα συστήματα και τις διαστάσεις. Οι ηλεκτρολόγοι μηχανικοί αναλύουν συστήματα στα ηλεκτρονικά. Οι κύκλοι ζωής και οι βλάβες του συστήματος αναλύονται και μελετώνται από μηχανικούς. Εξετάζει επίσης διαφορετικούς παράγοντες που ενσωματώνονται στο σχέδιο.
Νοημοσύνη
Ο τομέας της νοημοσύνης απασχολεί αναλυτές για να αναλύσουν και να κατανοήσουν ένα ευρύ φάσμα ερωτήσεων. Οι υπηρεσίες πληροφοριών μπορούν να χρησιμοποιούν ευρετικές μεθόδους, επαγωγικούς και παραγωγικούς συλλογισμούς, ανάλυση κοινωνικών δικτύων, ανάλυση δυναμικών δικτύων, ανάλυση συνδέσμων και καταιγισμό ιδεών για την ταξινόμηση των προβλημάτων που αντιμετωπίζουν. Η στρατιωτική νοημοσύνη μπορεί να διερευνήσει ζητήματα με τη χρήση της θεωρίας παιγνίων, του Red Teaming και του wargaming. Η ευφυΐα σημάτων εφαρμόζει κρυπτανάλυση και ανάλυση συχνότητας σε κωδικούς και κρυπτογράφηση σπασίματος. Η επιχειρηματική ευφυΐα εφαρμόζει θεωρίες ανάλυσης ανταγωνιστικής νοημοσύνης και ανάλυση ανταγωνιστών για την επίλυση ερωτημάτων στην αγορά. Οι πληροφορίες επιβολής του νόμου εφαρμόζουν μια σειρά από θεωρίες στην ανάλυση του εγκλήματος.
Δήμος Σκιλλούντος
Ο Δήμος Σκιλλούντος ήταν δήμος του νομού Ηλείας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ανδρίτσαινας - Κρεστένων. Βρισκόταν στο νότιο τμήμα του νομού ανάμεσα στους δήμους Αρχαίας Ολυμπίας και Ζαχάρως. Ο δήμος αποτελεούταν από 16 δημοτικά διαμερίσματα, καταλάμβανε έκταση 194,6 τ.χλμ. και είχε συνολικό πληθυσμό 15.931 κατοίκους. Έδρα του ήταν τα Κρέστενα. Ο δήμος Σκιλλούντος ήταν από τους δήμους της Ηλείας που επλήγησαν από τις καταστροφικές πυρκαγιές του 2007.
Ανάλυση
Γλωσσολογία
Η γλωσσολογία διερευνά μεμονωμένες γλώσσες και γλώσσα γενικότερα. Αναλύει τη γλώσσα και αναλύει τα συστατικά της μέρη: θεωρία, ήχους και το νόημά τους, χρήση εκφοράς, προέλευση λέξεων, ιστορία των λέξεων, σημασία λέξεων και συνδυασμών λέξεων, κατασκευή προτάσεων, βασική κατασκευή πέρα από το επίπεδο της πρότασης, στυλιστική και συνομιλία. Εξετάζει τα παραπάνω χρησιμοποιώντας στατιστικά και μοντελοποίηση και σημασιολογία. Αναλύει τη γλώσσα στο πλαίσιο της ανθρωπολογίας, της βιολογίας, της εξέλιξης, της γεωγραφίας, της ιστορίας, της νευρολογίας, της ψυχολογίας και της κοινωνιολογίας. Ακολουθεί επίσης την εφαρμοσμένη προσέγγιση, εξετάζοντας την ατομική γλωσσική ανάπτυξη και κλινικά ζητήματα.
Δήμος Σκιλλούντος
Διαίρεση
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
Ανάλυση
Βιβλιογραφία
Η λογοτεχνική κριτική είναι η ανάλυση της λογοτεχνίας. Η εστίαση μπορεί να είναι τόσο διαφορετική όσο η ανάλυση του Ομήρου ή του Φρόυντ. Αν και δεν είναι όλες οι λογοτεχνικές-κριτικές μέθοδοι κυρίως αναλυτικής φύσης, η κύρια προσέγγιση στη διδασκαλία της λογοτεχνίας στη Δύση από τα μέσα του εικοστού αιώνα, η λογοτεχνική τυπική ανάλυση ή η προσεκτική ανάγνωση, είναι. Αυτή η μέθοδος, που έχει τις ρίζες της στο ακαδημαϊκό κίνημα που ονομάζεται The New Criticism, προσεγγίζει κείμενα – κυρίως μικρά ποιήματα όπως τα σονέτα, τα οποία λόγω του μικρού τους μεγέθους και της σημαντικής πολυπλοκότητάς τους προσφέρονται καλά σε αυτό το είδος ανάλυσης – ως ενότητες λόγου που μπορούν να γίνουν κατανοητές. από μόνα τους, χωρίς αναφορά σε βιογραφικά ή ιστορικά πλαίσια. Αυτή η μέθοδος ανάλυσης διασπά το κείμενο γλωσσικά σε μια μελέτη της προσωδίας (η τυπική ανάλυση του μέτρου) και των φωνικών εφέ όπως η αλλοίωση και η ομοιοκαταληξία, και γνωστικά στην εξέταση της αλληλεπίδρασης συντακτικών δομών, εικονιστικής γλώσσας και άλλων στοιχείων του ποιήματος. που λειτουργούν για να παράγουν τα μεγαλύτερα αποτελέσματά τους.
Δήμος Σκιλλούντος
Εξωτερικοί σύνδεσμοι
Σ
Ανάλυση
Μαθηματικά
Η σύγχρονη μαθηματική ανάλυση είναι η μελέτη άπειρων διαδικασιών. Είναι ο κλάδος των μαθηματικών που περιλαμβάνει τον λογισμό. Μπορεί να εφαρμοστεί στη μελέτη κλασικών εννοιών των μαθηματικών, όπως πραγματικοί αριθμοί, μιγαδικές μεταβλητές, τριγωνομετρικές συναρτήσεις και αλγόριθμοι ή μη κλασικών εννοιών όπως ο κονστρουκτιβισμός, οι αρμονικές, το άπειρο και τα διανύσματα.
Ο Florian Cajori εξηγεί στο A History of Mathematics (1893) τη διαφορά μεταξύ της σύγχρονης και της αρχαίας μαθηματικής ανάλυσης, διαφορετική από τη λογική ανάλυση, ως εξής:"Οι όροι σύνθεση και ανάλυση χρησιμοποιούνται στα μαθηματικά με μια πιο ειδική έννοια παρά στη λογική. Στα αρχαία μαθηματικά είχαν διαφορετικό νόημα από αυτό που έχουν τώρα. Ο παλαιότερος ορισμός της μαθηματικής ανάλυσης σε αντίθεση με τη σύνθεση είναι αυτός που δίνεται στο [που επισυνάπτεται στο] Euclid, XIII. 5, το οποίο κατά πάσα πιθανότητα πλαισιώθηκε από τον Εύδοξο : «Ανάλυση είναι η απόκτηση του ζητούμενου υποθέτοντας το και άρα συλλογισμός σε μια παραδεκτή αλήθεια· σύνθεση είναι η απόκτηση του ζητούμενου με συλλογισμό μέχρι το συμπέρασμα και την απόδειξή του .'""Η αναλυτική μέθοδος δεν είναι πειστική, εκτός εάν όλες οι λειτουργίες που εμπλέκονται σε αυτήν είναι γνωστό ότι είναι αναστρέψιμες. Για να άρουν κάθε αμφιβολία, οι Έλληνες, κατά κανόνα, πρόσθεταν στην αναλυτική διαδικασία μια συνθετική, που συνίστατο σε μια αναστροφή όλων των πράξεων που συνέβαιναν στην ανάλυση. Έτσι, ο στόχος της ανάλυσης ήταν να βοηθήσει στην ανακάλυψη συνθετικών αποδείξεων ή λύσεων."Ο James Gow χρησιμοποιεί ένα παρόμοιο επιχείρημα με τον Cajori, με την ακόλουθη διευκρίνιση, στο A Short History of Greek Mathematics (1884):"Η συνθετική απόδειξη προχωρά δείχνοντας ότι η προτεινόμενη νέα αλήθεια περιλαμβάνει ορισμένες παραδεκτές αλήθειες. Μια αναλυτική απόδειξη ξεκινά με μια υπόθεση, πάνω στην οποία βασίζεται ένας συνθετικός συλλογισμός. Οι Έλληνες διέκριναν τη θεωρητική από την προβληματική ανάλυση. Μια θεωρητική ανάλυση είναι του εξής είδους. Για να αποδείξετε ότι το Α είναι Β, υποθέστε πρώτα ότι το Α είναι Β. Αν ναι, τότε, αφού το Β είναι Γ και το Γ είναι D και το Δ είναι Ε, άρα το Α είναι Ε. Εάν αυτό είναι γνωστό ως ψευδές, το Α δεν είναι Β. Αλλά Εάν αυτή είναι μια γνωστή αλήθεια και όλες οι ενδιάμεσες προτάσεις είναι μετατρέψιμες, τότε η αντίστροφη διαδικασία, το A είναι E, το E είναι D, το D είναι C, το C είναι B, επομένως το A είναι B, αποτελεί συνθετική απόδειξη του αρχικού θεωρήματος. Η προβληματική ανάλυση εφαρμόζεται σε όλες τις περιπτώσεις όπου προτείνεται η κατασκευή ενός σχήματος που θεωρείται ότι ικανοποιεί μια δεδομένη συνθήκη. Το πρόβλημα στη συνέχεια μετατρέπεται σε κάποιο θεώρημα που εμπλέκεται στην συνθήκη και το οποίο αποδεικνύεται συνθετικά, και τα βήματα αυτής της συνθετικής απόδειξης που λαμβάνονται προς τα πίσω είναι μια συνθετική λύση του προβλήματος."
Στατιστική
Στις στατιστικές, ο όρος ανάλυση μπορεί να αναφέρεται σε οποιαδήποτε μέθοδο που χρησιμοποιείται για την ανάλυση δεδομένων. Μεταξύ των πολλών τέτοιων μεθόδων, μερικές είναι:
Εξωτερικοί σύνδεσμοι
Κατηγορία:Ανάλυση Κατηγορία:Θεωρία του νου Κατηγορία:Επιστημονική μέθοδος Κατηγορία:Μέθοδοι επιστημονικής έρευνας Κατηγορία:Συλλογιστική Κατηγορία:Ορθολογισμός Κατηγορία:Φιλοσοφία της λογικής Κατηγορία:Οντολογία Κατηγορία:Μεθοδολογία Κατηγορία:Νοημοσύνη Κατηγορία:Επιστημολογικές θεωρίες Κατηγορία:Εμπειρισμός Κατηγορία:Ικανότητες κριτικής σκέψης Κατηγορία:Αφαίρεση (φιλοσοφία) Κατηγορία:Σελίδες με μη επιθεωρημένες μεταφράσεις
Γρηγόριος ΣΤ΄
Ο Γρηγόριος ΣΤ΄ (κατά κόσμον Γεώργιος Φουρτουνιάδης, 1 Μαρτίου 1798 - 8 Ιουνίου 1881) διετέλεσε Οικουμενικός Πατριάρχης δύο φορές κατά τον 19ο αιώνα.
Βιογραφικά στοιχεία
Γεννήθηκε την 1η Μαρτίου του 1798 στο χωριό Φαναράκι (σήμερα Ρούμελη Φενέρι) του Βοσπόρου. Οι γονείς του ονομάζονταν Αγγελής και Σουλτάνα, με καταγωγή από τη Δροβιανή Δρυϊνουπόλεως, και είχε τουλάχιστον άλλα τρία αδέρφια.
Μετά τον απαγχονισμό του Μητροπολίτη Δέρκων από τους Τούρκους (3 Ιουνίου 1821), ο Γρηγόριος φαίνεται πως ιδιώτευσε για μια τριετία. Στις 24 Σεπτεμβρίου 1824 ορίστηκε μέγας αρχιδιάκονος του Πατριαρχείου από τον Πατριάρχη Χρύσανθο. Στις 6 Οκτωβρίου 1825 διορίστηκε μέγας πρωτοσύγκελος του Πατριαρχείου, αλλά παρέμεινε στη θέση αυτή μόλις 15 ημέρες, καθώς στις 21 Οκτωβρίου εξελέγη Μητροπολίτης Πελαγονίας. Τον Αύγουστο του 1833 εξελέγη Μητροπολίτης Σερρών.
Πατριαρχία
Κατόπιν σφοδρών συζητήσεων και αντεγκλήσεων και με την υποστήριξη συντεχνιών εξελέγη Οικουμενικός Πατριάρχης στις 27 Σεπτεμβρίου του 1835, αρνούμενος όμως να παραιτηθεί από την Μητρόπολη Σερρών. Τον Δεκέμβριο του 1835 προκάλεσε την έκδοση Πατριαρχικού και Συνοδικού Τόμου που προέβλεπε ότι ο εκλεγόμενος Πατριάρχης θα μπορούσε να διατηρεί και την προηγούμενη έδρα του και συνέχισε να διοικεί τη Μητρόπολη Σερρών διά τιτουλαρίων επισκόπων ως το 1838, οπότε παραιτήθηκε από αυτήν και εξελέγη διάδοχός του.
Ήταν εξαιρετικά ηθικός και ευλαβής, αλλά και επίμονος στις ιδέες του, ενώ θεωρούνταν ρωσόφιλος. Εξέδωσε κανονικές διατάξεις που αφορούσαν τον γάμο (συνοικέσια, προίκα), την εκπαίδευση των μοναχών και δογματικές διαφορές με την Καθολική Εκκλησία και τους Διαμαρτυρομένους. Απαγόρευσε τον ενταφιασμό εντός ναών και καταδίκασε τη μετάφραση της Αγίας Γραφής σε απλούστερη μορφή γλώσσας. Στις 19 Δεκεμβρίου 1839 εξέδωσε Πατριαρχική και Συνοδική εγκύκλιο («Περί της νεωστί αναφανείσης αντιχρίστου διδασκαλίας του Θεοσεβισμού») εναντίον του Θεόφιλου Καΐρη και της διδασκαλίας του.
Επί των ημερών του έγιναν μεγάλες αλλαγές στον Πατριαρχικό Ναό του Αγίου Γεωργίου, οπότε και η οροφή έφτασε στο σημερινό της ύψος, αλλά επίσης ανοικοδομήθηκαν ή επισκευάστηκαν και πολλοί άλλοι ναοί την Κωνσταντινούπολης.
Επαύθη από τον Σουλτάνο Αμπντούλ Μετζίτ Α΄ στις 20 Φεβρουαρίου 1840 και αποσύρθηκε στο σπίτι του στο Μέγα Ρεύμα. Επανεξελέγη 27 έτη αργότερα, μετά την παραίτηση του Πατριάρχη Σωφρονίου, στις 10 Φεβρουαρίου 1867 και παραιτήθηκε στις 10 Ιουνίου 1871. Απεβίωσε στις 8 Ιουνίου 1881. Ετάφη στο προαύλιο του Ιερού Ναού των Ασωμάτων (Παμμεγίστων Ταξιαρχών) στο Μέγα Ρεύμα και το 1906 έγινε ανακομιδή των οστών του.
Πηγές
Κατηγορία:Πατριάρχες Κωνσταντινουπόλεως Κατηγορία:Μητροπολίτες Πελαγονίας Κατηγορία:Μητροπολίτες Σερρών Κατηγορία:Επίσκοποι του 19ου αιώνα